રાજકોટ ડિસ્ટ્રિક્ટ ફૂટબોલ એસોસિયેશનના કોચ જયેશ કનોજિયા કહે છે, ‘ગુજરાતમાં જુદાં-જુદાં સ્તર પર ફૂટબોલની રમત પ્રત્યેનો પ્રેમ વધી રહ્યો છે, તે ખૂબ સારી બાબત છે. ગુજરાત સરકાર પણ ફૂટબોલ જેવી રમતોને બળ મળે તેવા પ્રયાસો કરે છે. સ્પોટ્ર્સ ઑથોરિટી ઓફ ગુજરાત પણ નવા નવા પ્રયોગો કરી પ્રોત્સાહન આપી રહી છે. ગુજરાતમાં જુદી-જુદી રમતો માટે એકેડેમી બનાવવામાં આવી છે. ફૂટબોલ એકેડમીમાં પહેલી વાર વિદેશી એક્સપર્ટ કોચની નિમણૂક કરવામાં આવી છેેે. વિદેશી અનુભવી ખેલાડીઓનો લાભ ગુજરાતના ઉભરતા ખેલાડીઓને મળશે. ઑથોરિટીનો આ નિર્ણય આવકારદાયક છે. ફૂટબોલના એક્સપર્ટ કોચ તરીકે નિમાયેલા લૂરી સરોચે બીજી વખત ખેલાડીઓના સિલેક્શન માટે રાજકોટના ફૂટબોલ ગ્રાઉન્ડ પર આવ્યા છે. તેઓ સ્પેનમાં ફૂટબોલ માટે જાણીતી એવી બારસલેના ટીમમાં કોચ તરીકે સેવા આપી ચૂક્યા છે.’